OpenLLM-France/wikimedia huggingface dataset:
# Peña del Moro

Peña del Moro Karrantzako mendebaldean dagoen mendia da, Bizkaia eta Kantabria artean kokatutakoa. Honen ekialdean Peña del Mazo dugu.
Tontorrak 821 metro ditu.

## Erreferentziak

* ↑ EODA: Karrantza

## Kanpo estekak

* Datuak: Q12265817
# Peña de la moza

Peña de la moza, Nafarroa probintzian topa dezakegun euskal mendia da. Lakarri harkaitz ospetsuak adar harritsu bat luzatzen du ekialderantz. Gandor ikusgarria izanik ere, eta batez ere Arriasgoiti ibarretik ikusita harkaitz zorrotz eta haidor baten itxuran agertu arren, ez dirudi gailur honek bisita gehiegi jasotzen duenik. Bideak nahiko itxita daude, eta gandor osoa zeharkatzen duen alanbre-hesia ere oztopo ederra da. Hala ere, merezi du traba horiei guztiei aurre egin eta harkaitz honen gailurra bisitatzeak.

## Kanpo estekak

Peña de la moza, http://www.euskal-herria.org/.
# Pierre Dupong

Pierre Dupong (Heisdorf, 1885eko azaroaren 1a - Luxenburgo, 1953ko abenduaren 23a) luxenburgoar politikaria izan zen. Hamasei urtez izan zen Luxenburgoko lehen ministro, 1937tik hil zen arte.
Eskuineko Alderdiaren sortzaileetako bat izan zen 1914an. 1915ean hautatu zuten lehen aldiz diputatu. Nekazaritzan, Armadan eta Lanean ministro izan zen. 1937an lehen ministro izendatu zuten, eta alemaniarren inbasioaren ondoren, 1940tik, erbesteko gobernua zuzendu zuen, lehenik Frantzian eta gero Portugalen eta Kanadan. Askapen gobernuaren buru izan zen eta gerraren ondoren Alderdi Herrikoi Sozial Kristaua sortu zuen.

## Erreferentziak

* ↑ (Frantsesez) Bernier Arcand, Philippe. (2010). «L’exil québécois du gouvernement du Luxembourg» Histoire Québec 15 (3): 19–26. ISSN 1201-4710. (Noiz kontsultatua: 2023-05-31).

## Kanpo estekak

* Datuak: Q945927
* Multimedia: Pierre Dupong / Q945927
# Pierre Emmanuel

Pierre Emmanuel (Jaiotza-izena: Noël Mathieu ; Gan, Pirinio Atlantikoak, 1916ko maiatzaren 3a - Paris, 1984ko irailaren 24a) frantziar poeta izan zen. Bibliaren oihartzuna duten poemak argitaratu zituen: Sodoma (1944), Babel (1952). Kristautasunak XX. mendean zuen garrantzia azaldu zuen La Nouvelle Naissance lanean (1963, Jaiotza Berria). Saioak: Le Goût de l´un (1963, Baten gustua), Le monde est intérieur (1967, Mundua barnekoa da).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q164469
* Multimedia: Pierre Emmanuel / Q164469
# Pierre Favre

Pierre Favre (Villaret, Savoiako dukerria, Germaniako Erromatar Inperio Santua, 1506ko apirilaren 13a - Erroma, Aita Santuen Lurraldea, 1546ko abuztuaren 1a) santu, jesulagun eta teologo eta Jesusen Lagundiaren sortzaileetako bat izan zen.
Savoiako dukerrian jaio zen nekazari familia batean eta umetan artzaina izan zen. Heziketa gutxi jaso zuen, baina oso oroimen ona zuen.
Apaiz batekin eta La Roche-sur-Foron eskolan ikasi ondoren, 1525ean Parisera joan zen ikasketak jarraitzera. Santa Barbarako ikastetxean sartu zen, Parisko Unibertsitateko zaharrena eta San Frantzisko Xabierrekin partekatu zuen ostatu. Bere espiritualtasuna garatu zen, herri-debozioaren, kristau humanismoaren eta Erdi Aroko eskolastikotasunaren konbinazio batek eraginda. Bera eta Xabier lagunak izan ziren eta Arteen maisutza jaso zuten 1530eko egun berean. Loiolako Inazio ere ezagutu zuen, eta hirurak Jesusen Lagundiaren sortzaileetakoak izan ziren.
Favre izan zen apaiztu zen lehena, 1534an. 1537an Venezian bildu eta Jesusen Lagundia sortu zuten. Erroman Paulo III.a Aita Santuaren esanetara jarri ziren. Aita Santuak behin baino gehiagotan bidali zuen Alemaniara predikatzera. Espainian eta Portugalen ere hainbat aldiz predikatu zuen.
1546an Aita Santuak Trentoko Kontziliorako aditu izendatu zuen. Espainiatik Erromara leher eginda iritsi eta San Inazioren besoetan hil zen.
Frantzisko aita santuak kanonizatu egin zuen 2013an.
* Datuak: Q454814
* Multimedia: Petrus Faber / Q454814
# Pierre Duhem

Pierre Duhem (Paris, 1861ko ekainaren 10a - Cabrespine, Aude, 1916ko irailaren 14a) frantses fisikaria eta filosofoa izan zen.
Fisika-legeak osaturiko sinbolo-sistemak behin-behinekoak eta erlatiboak direla zioen, eta gizonarentzat fisikaz haraindiko ordena dela garrantzitsuena. Obra nagusiak: La Théorie physique, son objet et sa structure (1906, Teoria fisikoa, xedea eta egitura) eta Le Système du monde, histoire des doctrines cosmologiques de Platon à Copernic (1913. urtean hasia, Munduaren sistema, dotrina kosmologikoen historia Platonengandik Kopernikorenganaino).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314172
* Multimedia: Pierre Duhem / Q314172
# Pierre Duhour

Pierre Duhour (Beskoitze, Lapurdi, 1890ko ekainaren 20a - Hazparne, Lapurdi, 1968ko urtarrilaren 18a) euskal idazlea izan zen. Euskaltzain urgazle izendatu zuten. Zenbait aldizkaritan lan egin zuen: Eskualduna, Gure Herria, Almanaka, San Frantses, Etxea eta Herria. Duhourren obra nagusiak Erromako itzulia eta Francis Jammes Hazparnen (1965) izan ziren.

## Lanak
### Erlijioa

* Erromako itzulia (1931, Baiona)

## Kanpo loturak

* «Pierre Duhour», Literaturaren Zubitegia
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265951
# Pierre Duny Petre

Pierre Duny-Pétré (Donibane Garazi, Nafarroa Beherea, 1914ko apirilaren 3a - 2005eko martxoaren 24a) euskal idazlea izan zen. Heguitoa edo Piarres ere deitua.
Erresistentzian hartu zuen parte Bigarren Mundu Gerran, eta, alemaniarrek bost aldiz atxilotu bazuten ere, bostetan egin zuen ihes. Okzitaniako Tolosan egin zituen Filosofia eta Letretako ikasketak. Herria, Gure Herria, Enbata, Gure Almanaka, Pan Pin eta Euskalerriaren Adiskideak elkarteko aldizkarietan egin zuen lan, besteak beste. Euskaltzain urgazlea izan zen 1963. urtetik aurrera.

## Lan nagusiak

* Garaziko hiri-nausi zaharrari (1961)
* Oi euskaldunak (1961)
* Etxe zaharra, Artaldia badoa, Manexen marrakak (olerkiak)
* Garaziko solasak

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Zabaleta, Pello: Piarres Duny-Petré. - Egan, 2014-3/4, 23-25

## Kanpo-loturak

* Pierre Duny Petre literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12265953
# Pierre Etxebaster

Pierre Etxebaster (Donibane Lohizune, 1893ko abenduaren 8 - ib., 1980ko martxoaren 24, ) Euskal Herriko tenislaria zen, jeu de paume kategorian historian izan den onena.
Lehenengo Mundu Gerran Frantziako Armadan egon ondoren, etxera bueltan eusko pilotan jokatzeari ekin zion, eta askotan izan zen Frantziako txapeldun.
1922an, Jacques Worth tenislariak jeu de paume probatzera bultzatu zuen. Hasieran, 1927an, galdu bazuen ere, 1928an Londresen munduko txapeldun bihurtu zen. 1930ean, New Yorkeko Racquet and Tennis Cluben profesional bihurtua, kategoria menperatzeari lotu zitzaion. 26 urtez (1928–1954) munduko txapeldun izan zen, 60 urte zituela erretiratu zen arte. Titulua zazpi aldiz defendatu zuen. Errekorra jokalari bakarrak gainditu du: Robert Faheyk, 2006an.
1955ean Ohorezko Legioa lortu zuen eta 1978an, Nazioarteko Teniseko Hall of Famen sartu zen.
# Picton gaztelua

Picton gaztelua, galesez: Castell Pictwn eta ingelesez: Picton Castle, Galesko hego-mendebaldean dagoen gaztelu bat da, Haverfordwest udalerritik hurbil eta Pembrokeshire konderrian.
Jatorrizko gaztelua XIII. mendean eraiki zen. XIX. mendetik Philipps familiaren bizilekua izan eta hainbat zaharberritze izan zituen. Gaur egun museo da.

## Kanpo loturak

* Picton gaztelua eta museoaren webgunea (Ingelesez)
* Datuak: Q7191106
* Multimedia: Picton Castle / Q7191106
# Picture Rocks (Arizona)

Picture Rocks Ameriketako Estatu Batuetako erroldak esleitutako leku bat da. Pima konderrian dago, Arizona estatuan. 9.551 biztanle ditu, 183,499445 kilometro koadroko azaleran banatuta.

## Ikus, gainera

* Pima konderria

## Kanpo estekak

* Datuak: Q1890767
* Multimedia: Picture Rocks, Arizona / Q1890767
# Picture Rocks (Pennsylvania)

Picture Rocks Pennsylvaniako borough bat da. Lycoming konderrian kokatua dago. 2010ean 678 biztanle zituen, 2,52 kilometro koadrotan banatuta.

## Ikus, gainera

* Lycoming konderria

## Kanpo estekak

* Datuak: Q1180578
* Multimedia: Picture Rocks, Pennsylvania / Q1180578
# Pictor (konstelazioa)

Pictor edo Pintatzailea —latinez: Pictor— zeruko hego hesmisferioko konstelazio bat da. Antzina latinez Equuleus Pictoris ("Margolariaren Astoa") deitzen zen.
1756an Nicolas-Louis de Lacaille frantziar astronomoak definitu zuen.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 21 or..

## Kanpo estekak

* Datuak: Q10486
* Multimedia: Pictor (constellation) / Q10486
# Plou

Plou hainbat tokiren izena da:
* Plou, Teruelgo probintzian dagoen udalerria.
* Plou, Frantziako Cher departamenduko komuna.
# Plou (Teruel)

Plou Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 47 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q963212
* Multimedia: Plou, Teruel / Q963212
# Plouagat

Plouagat (bretainieraz Plagad) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q543942
* Multimedia: Plouagat / Q543942
# Plouarzel

Plouarzel (bretainieraz Plouarzhel) Bretainiako Finistère departamenduko udalerri bat da.

## Leku interesgarriak

* Kerloasko zutarria: Bretainia osoko zutarririk garaiena.

## Kanpo estekak

* Datuak: Q208323
* Multimedia: Plouarzel / Q208323
# Plouasne

Plouasne (bretainieraz Plouan) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1021227
* Multimedia: Plouasne / Q1021227
# Ploubalay

Ploubalay (bretainieraz Plouvalae, galoz Ploubala) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q868543
* Multimedia: Ploubalay / Q868543
# Plouaret

Plouaret (bretainieraz Plouared) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q225616
* Multimedia: Plouaret / Q225616
# Plottes

Plottes Frantziako udalerria da, Saona eta Loira departamenduan dagoena, Borgoina-Franche-Comté eskualdean. 2013an 590 biztanle zituen.

## Demografia
### Biztanleria

2007an Plottes udalerrian erroldatutako biztanleak 590 ziren. Familiak 268 ziren, horien artean 106 pertsona bakarrekoak ziren (53 bakarrik bizi ziren gizonak eta 53 bakarrik bizi ziren emakumeak), 73 seme-alabarik gabeko familiak ziren, 65 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 335 etxebizitza zeuden, 278 familiaren etxebizitza nagusia ziren, 38 bigarren erresidentzia ziren eta 19 hutsik zeuden. 245 etxeak ziren eta 90 apartamentuak ziren. 278 etxebizitza nagusietatik 168 bere jabearen bizilekua ziren, 105 alokairuan okupaturik zeuden eta 5 doan lagata zeuden; 6 etxek gela bat zuten, 22 etxek bi zituzten, 60 etxek hiru zituzten, 91 etxek lau zituzten eta 99 etxek bost zituzten. 160 etxek euren parking plaza propioa zuten azpian. 130 etxetan ibilgailu bat zegoen eta 98 etxetan bat baino gehiago zituzten.

## Ekonomia

2007an lan egiteko adina zuten pertsonak 389 ziren, horien artean 285 aktiboak ziren eta 104 inaktiboak ziren. 285 pertsona aktiboetatik 241 lanean zeuden (145 gizon eta 96 emakume) eta 44 langabezian zeuden (22 gizon eta 22 emakume). 104 pertsona inaktiboetatik 37 erretiraturik zeuden, 32 ikasten zeuden eta 35 "bestelako inaktibo" gisa sailkaturik zeuden.

### Diru sarrerak

2009an Plottes udalerrian 275 unitate fiskal zeuden, 581,5 pertsonek osaturik. Pertsona bakoitzeko diru-sarrera fiskalaren mediana urteko 17.319 euro zen.

### Ekonomia jarduerak

2007an zeuden 11 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 6 ibilgailuen saltze eta konpontze enpresak ziren, 1 finantziazio enpresa zen eta 2 administrazio publikoko enpresak ziren.
2009an norbanakoentzat zegoen zerbitzu bakarra argiketaria zen.
2009an zeuden 2 establezimendu komertzial guztiak 120 m$^2$ baino gutxiagoko dendak ziren.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1454749
* Multimedia: Plottes / Q1454749
# Plouay

Plouay (bretainieraz Ploue) Bretainiako Morbihan departamenduko udalerri bat da.

## Kirola

Udalerri honetan urtero abuztuaren amaieraldera Bretagne Classic txirrindularitza klasikoa ospatzen da.

## Kanpo estekak

* Datuak: Q129002
* Multimedia: Plouay / Q129002
# Pilar Rubio

Pilar Rubio (Torrejón de Ardoz, Madril, Espainia, 1978ko martxoaren 17- ) espainiar aktore, modelo eta erreportaria da. Telebistan eta filmetan parte hartu baino lehen, iragarkietan agertzen zen. 2007ko ekainaren 30ean bere lehenengo programa aurkezten zuen: La Ventana Indiscreta.

## Telebista

* ¡Mira Quién Baila!, Telecinco, 2010-
* Adivina quién es quién, Canal Sur, 2009-
* Sé lo que hicisteis la última semana, laSexta, 2006-2010
* La Ventana Indiscreta, laSexta, 2007-2009

## Filmografia

* Isi Disi, alto voltaje 2006

## Kanpo estekak

* (Ingelesez) Pilar Rubio, IMDBn
* Datuak: Q3049386
* Multimedia: Pilar Rubio / Q3049386
# Pilar Serra

Pilar Serra (Zaragoza, Aragoi, XX. mendea) zaragozar galerista, erakusketa-komisarioa eta irakaslea da, Espainiako arte garaikidekoa. Lan grafiko garaikidea ekoitzi eta bere erakusketa-programan artista nazional eta nazioartekoak erakutsi zituen lehen galeristetako bat izan zen, Espainiako arte garaikidea sustatzeko belaunaldien arteko elkarrizketa bat sortuta.

## Bizitza

Zaragozan jaio zen eta gurasoak Mallorcakoak ziren. Filologia Hispanikoan lizentziatua da Bartzelonako Unibertsitatean, eta Gaztelania eta Literaturako irakasle titularra da Palmako Institutu Politeknikoan eta Santa ES institutuan. Engracia de Madrid. Ikusizko Arteetako Emakumeak Elkarteko kidea da. Ingeles eta frantseseko Gida Interpretea da, eta Eivissan eta Mallorcan lan egin zuen sei urtez.

### Ibilbidea

1981ean Madrilera joan zen bizitzera, eta Estiarte Galeriaren jabetza Gonzalo Cabo de la Sierrarekin partekatu zuen; zuzendari eta Administratzaile Bakarra izan zen, eta kargu horiek bere gain hartu zituen 1991n hil zen arte. Hainbat urtez galeriaren zuzendaritza eta irakaskuntza bateragarri egin ostean, 1997tik aurrera irakasle lanetan hasi zen eta Estiarteko zuzendaritzaz arduratu zen. Arte garaikideari eskainitako programazioa egin zuen, besteak beste, Paula Anta, José Manuel Ballester, Lidia Benavides, Concha García, Mona Khun, Ignacio Llamas, Eva Lootz , Antonio Mesones, Zhu Ming, Linarejos Moreno, Marina Núñez, Paul Schütze, Darío Urzay, Daniel Verbis. Gainera, galeriak hainbat artistarekin egiten ditu kolaborazioak, besteak beste, Jaume Piensa, Georg Baselitz, Jean Marc Bustamante, Zhang Dali, Jim Dine, Michael Craig-Martin, Kounellis, Blanca Muñoz, Soledad Sevilla, Jose Maria Sicilia, Sean Scully eta Juan Uslé. Arte garaikideko azoketara joaten da, hala nola ARCOra (1982an sortu zenetik joaten da), ParisPhoto, Photolondon, PhotoMiami, Arte Lisboa, Estampa, ForoSur Cáceres, Arte Santander, Art Beijing, CIGE, DFoto, Clstambul eta Art Lima azoketara, besteak beste.
Artemadrid Galerien Elkarteko kide sortzailea da, MAV Ikusizko Arteetako Emakumeen Elkarteko Zuzendaritza Batzordeko kidea izan da eta IAC Arte Garaikidearen Institutuko Zuzendaritza Batzordeko kidea.
Emakumearen Instituturako "111 Encuentro Juana Mordó sobre la gestión profesional de la mujer en la cultura" zuzendu zuen. 2015ean, Isabel Duranek UIMPko "Artistas y coleccionistas. Una relación decisiva para el arte contemporáneo" zuzendu zuen eta Pilar Serra idazkari tekniko lanetan jardun zuen, IACk eta 9915 bildumagileen elkarteak antolatuta.
Feminista gisa, Emakumeak Ikusizko Arteetan elkarteko zuzendaritza batzordeko kide izan da.

## Sariak eta aintzatespenak

* 2010ean Estiarte Galeriak Pilar Serra Galeria izena hartu zuen.

## Erreferentziak

* ↑ «MAV - Mujeres en las Artes Visuales» www.mav.org.es.
* ↑ Ediciones Estiarte. .
* ↑ «ARTE_MADRID» www.artemadrid.com.
* ↑ Instituto Arte Contemporáneo. .
* ↑ 9915. .
* ↑ «Galería Pilar Serra | Galeria de Arte Madrid» pilarserra.com.
* ↑ Galería Pilar Serra, antigua galería Estiarte. .

## Kanpo estekak

* Datuak: Q28015683
# Pilar Ruiz de Larrea

Pilar Ruiz de Larrea (Gasteiz, 1963) arabar irrati esataria da. EHUn kazetaritza ikasi eta Radio Vitorian lan egiten du.
* Datuak: Q48793978
* Multimedia: Pilar Ruiz de Larrea / Q48793978
# Pilar Roig Picazo

Pilar Roig Picazo (Valentzia, 1949) valentziar ikertzailea da, Valentziako Unibertsitate Politeknikoko Kultura Ondasunen Kontserbazio eta Zaharberritze Saileko katedraduna da, eta unibertsitate berean Ondarea Zaharberritzeko Unibertsitate Institutuko ikertzailea. 2015ean Santo Carles Arte Ederren Errege Akademiako Akademiko Oso izendatu zuten, Pintura, Grabatu eta Marrazketa sailean.

## Bizitza

Arte Ederretako Goi Eskolan ikasi zuen, eta, karrera amaitu zuenean, zaharberritze ikasketak egiten jarraitu zuen. Juan March Fundazioaren eta Kanpo Arazoetako Ministerioaren beka bati esker, Italian ikasi zuen.

### Ibilbidea

1986 urtetik eta 1989 urtera, Valentziako Unibertsitate Politeknikoko Unibertsitate Hedapen eta Unibertsitate Irudiaren errektoreordea izan zen. 1987. urtean, Valentziako Unibertsitate Politeknikoan, Lluís Dalmauren obra baten azterketa teknikoa, analitikoa eta estilistikoa egin zuen.
Nazioartean ezaguna da Etiopiako Lalibela hirian harkaitzean eraikitako XII. mendeko hamaika elizen berreskurapena zuzentzeagatik. 35 doktore-tesi baino gehiago zuzendu ditu, eta artikulu eta txosten ugari argitaratu ditu nazioartean.
Ikertzaile gisa egindako jarduera garrantzitsuenen artean, Valentziako Babesgabetuen Ama Birjinaren Basilikako kupula zaharberritzea (1998 eta 2003 artean) nabarmendu behar da. Europa Nuestra saria jaso zuen 2006an, 2003tik Merkatuko San Juan elizako gangak eta San Nikolas elizako gangetako pinturak berreskuratu zituen.

## Sariak eta aintzatespenak

* 2015ean Santo Carles Arte Ederren Errege Akademiako Akademiko Oso izendatu zuten, Pintura, Grabatu eta Marrazketa sailean.
* 2018an, bere ibilbide profesionalaren eWoman saria jaso zuen, Arte Digitala eta Sare Sozialak kategoriako Julieta XLFrekin batera eta lineako negozioaren saria irabazi zuen Singularu Cristina Aristoy bitxi markaren sortzailearekin batera.
* 2024ko abuztuan, Dones de Ciènciak Valentziako Unibertsitate Politeknikoko Pilar Roig Picazo ikertzaile bikainari eskainitako horma-irudi bat inauguratu zuen Sagrado Corazón de Godella ikastetxearen sarreran, eta bertan eman zituen lehen eskolak maistra gisa.

## Erreferentziak

* 1 2 «Pilar Roig Picazo, Catedrática del Departamento de Conservación y Restauración de Bienes Culturales de la UPV»
* 1 2 «Roig Picazo, Pilar»
* 1 2 3 «Reconocimiento a la trayectoria de Pilar Roig»
* ↑ Picazo, Pilar Roig. (1987). Virgen de la Esperanza Sedente y Ángeles: estudio técnico, analítico y estilístico de una obra atribuida a Luis Dalmau. Universitat Politècnica de València.
* ↑ «Entrevista a Pilar Roig Picazo, Catedràtica de Restauració de Pintura Mural i Directora del Departament de Conservació i Restauració de Béns Culturals de la Facultat de Belles Arts de la Universitat Politècnica de València»
* ↑ Levante-EMV. Els premis eWoman, en marxa. .
* ↑ «Noticia UPV: Dones de ciència inaugura un mural dedicado a la brillante investigadora UPV en la entrada del colegio Sagrado Corazón de Godella, donde dio sus primeras clases como maestra | Universitat Politècnica de València» www.upv.es (Noiz kontsultatua: 2024-10-03).

## Kanpo estekak

* Datuak: Q23001111
# Prest (Jousilouli)

Prest Jousilouli musika taldearen 1. diskoa da, 2000. urtean Gor diskak diskoetxearen zigilupean argitaratutakoa.

## Kantuen zerrenda

* Non Zaude? 4:49
* Irribarre Huts 2:35
* Kristaletik 3:50
* Pentsamenduak 3:26
* Infernua!! 3:31
* Begiak Malkoez Bustita 3:13
* Hustuta 5:02
* Hausnartu 3:32
* Brodatzen 3:08
* Plastikozko Ahate Bat Naiz 3:19
* Prest!? Abduzituak Izateko!!? 4:38
* Pornon 2:44
* Kontraesanak 3:33

## Kanpo estekak

* Datuak: Q12266194
# Prestakin (argipena)

Gertakin eta prestakin terminoek modu egokian erabili ahal izateko neurri, tamaina eta forma egokian prestatutako zerbait adierazten dute. Erabilera zenbait ditu:
* biologian, prestakin histologikoa, teknika histologikoaren bitartez lagin bat mikroskopioan edo beste ekipamendu batean aztertu ahal izateko egiten dena;
* elikaduran eta dietetikan, prestakinak, elikadurarako osagarriak direnak, mantenugaien dois egokia ematen dutelako;
* farmakologian, prestakin farmakologikoa, ekoiztutako botika besterik gabe, gero farmazia-forma zenbaitetan banatzen dena.
# Prestatyn

Prestatyn Galesko iparraldeko Denbighshire konderriko kostaldeko udalerri bat da, Irlandako itsasoaren ertzean. Rhyl udalerriaren alboan dago eta aisialdi eta turismogune garrantzitsuan da. 2001ko erroldaren arabera 18.496 biztanle zituen.

## Iruditegia

* Udalerria.
* Herrigunea.
* Eliza.
* Red Lion taberna.

## Kanpo estekak

* Prestatyngo Turismo Bulegoaren webgunea (Ingelesez)
* Datuak: Q1813948
* Multimedia: Prestatyn / Q1813948
# Prestahnúkur

Prestahnúkur Islandia mendebaldean dagoen sumendia da.
1.386 metroko garaiera du eta sumendiaren azken erupzioa K.a. 7550. urtean izan zen.

## Ikus, gainera

* Islandiako sumendien zerrenda

## Kanpo estekak

* Sumendiari buruzko argazki galeria.
* Datuak: Q163890
* Multimedia: Prestahnúkur / Q163890